OpenLLM-France/wikimedia huggingface dataset:
# Ron Grenda

Ronald "Ron" Grenda (Melbourne, 24 d'abril de 1938) va ser un ciclista australià que s'especialitzà en les curses de sis dies. Va ser guardonat amb el Sir Hubert Opperman Trophy.
És pare del campió olímpic Michael Grenda i nebot d'Alfred Grenda, tots dos també ciclistes.

## Palmarès

* 1961
** 1r als Sis dies de Launceston (amb Fred Roche)
* 1962
** 1r als Sis dies de Melbourne (amb Sidney Patterson)
* 1963
** 1r als Sis dies de Melbourne (amb Sidney Patterson)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ryan de Vries

Ryan de Vries (nascut el 14 de setembre de 1991) és un futbolista neozelandès d'origen sud-africà que actualment juga pel Waitakere United del Campionat de Futbol de Nova Zelanda com a centrecampista.

## Trajectòria esportiva

De Vries inicià la seva carrera futbolística amb el Waitakere United el juliol de 2009, quan fou ofert un contracte pel club. Va debutar pel club el 24 d'octubre en un partit contra l'AS Magenta de la Polinèsia Francesa en la Lliga de Campions de l'OFC; el partit va acabar en un empat 1 a 1. Des del seu debut ha jugat en quasi cinquanta partits marcant prop de vint gols pel club.
El maig de 2011 de Vries va ser cedit al Bentleigh Greens de la Victorian Premier League de Victòria a Austràlia. Allí hi va jugar fins al juliol d'aquell mateix any.

## Palmarès

* Campionat de Futbol de Nova Zelanda (3): 2009-10, 2010-11, 2011-12.

## Referències

* ↑ (anglès) «Ryan De Vries – Player profile». Transfermarkt.co.uk. [Consulta: 14/04/2012.]
* ↑ (anglès) «Waitakere United – Ryan De Vries Arxivat 2013-02-08 a Wayback Machine.». Waitakereunited.co.nz. [Consulta: 14/04/2012.]
* 1 2 (anglès) «Ryan De Vries – Player changes, player transfers». Transfermarkt.co.uk. [Consulta: 14/04/2012.]
* ↑ (anglès) «Match report – AS Magenta vs Waitakere United, 24.10.2009». Transfermarkt.co.uk. [Consulta: 14/04/2012.]
* ↑ (anglès) «Ryan De Vries – Special matches». Transfermarkt.co.uk. [Consulta: 14/04/2012.]
* ↑ (anglès) «Ryan De Vries – Performance data by club». Transfermarkt.co.uk. [Consulta: 14/04/2012.]

## Vegeu també

* El futbol a Nova Zelanda

## Enllaços externs

* (anglès) Informació de Ryan de Vries a la pàgina web oficial del Waitakere United Arxivat 2013-02-08 a Wayback Machine.
* (anglès) Informació i estadístiques de Ryan de Vries a transfermarkt.co.uk
# Acadèmia Tastavins del Penedès

L'Acadèmia Tastavins del Penedès és una entitat fundada el 1965, que és l'acadèmia bàquica més antiga del sud d'Europa. El 2016 va rebre la Creu de Sant Jordi pel fet de difondre amb eficàcia la cultura del vi, promoure adequadament l'espai penedesenc i impulsar l'enoturisme a Catalunya. La seva vinculació al sector s'expressa mitjançant l'organització d'activitats, com el Concurs de vins de qualitat de la DO Penedès, que enguany també arriba al mig segle, o el festival Banc Sabadell Vijazz Penedès. També impulsa l'Espai Penedès / BCN a la capital catalana.

## Referències

* ↑ «El Govern distingeix amb la Creu de Sant Jordi 27 personalitats i 13 entitats». Gencat, 12-04-2016 [Consulta: 13 abril 2016]. Arxivat 17 de juny 2018 a Wayback Machine. «Còpia arxivada». Arxivat de l'original el 2018-06-17. [Consulta: 13 abril 2016].

## Enllaços externs

* Notícia a Elsingular Arxivat 2016-04-25 a Wayback Machine.
# Aigua fossilitzada

Aigua fossilitzada és aigua subterrània que ha romàs segellada en un aqüífer durant un llarg període. L'aigua pot restar en "aqüífers fòssils" durant milers o milions d'anys. Quan els canvis geològics del voltant fan que l'aqüífer no s'ompli més per les precipitacions, l'aigua esdevé atrapada dins i es coneix com a aigua fossilitzada.
L'aqüífer Ogallala i l'aqüífer de pedres sorrenques de Núbia es troben entre els més notables entre els que tenen aigua fossilitzada. També hi ha aquest tipus d'aqüífers al Sàhara, el Kalahari, i la Gran Conca Artesiana. A l'Antàrtida el Llac Vostok té l'aigua fossilitzada.
L'aigua fossilitzada no és un recurs renovable. Tenen poca recàrrega i l'èxtracció de la seva aigua es fa com una activitat minera.

## Vegeu també

* Hidrogeologia

## Notes

* ↑ «Fossil Water in Libya». National Academy of Sciences. [Consulta: 24 gener 2010].
* ↑ NOAA glossary detailing 'Ground Water Mining'

## Referències

* «"Fossil Water" in Libya». NASA Earth Observatory newsroom. Arxivat de l'original el 2006-10-01. [Consulta: 27 abril 2006].
# Rowan Woods

Rowan Woods (Sydney, 1959) és un actor, guionista, director de cinema i televisió australià.

## Biografia

Woods va dirigir The Boys el 1998 i va guanyar un premi AFI a la millor direcció. El seu següent film, Little Fish es va estrenar el setembre del 2005 a Austràlia, va ser protagonitzat per Cate Blanchett. També ha dirigit episodis de sèries de televisió, com Farscape, Fireflies, Police Rescue, i Spartacus: Blood and Sand. El seu darrer film, Winged Creatures ha sortit el 2009.

## Filmografia

* 1994: Tran the Man (curtmetratge)
* 1998: The Boys
* 1999-2003: Farscape (sèrie)
* 2000: Dogwoman: Dead Dog Walking (TV)
* 2002: Do or Die, mini-sèrie
* 2004: Fireflies (TV)
* 2005: Little Fish
* 2008: Fragments (Winged Creatures)
* 2009: 3 Acts of Murder (TV)

## Referències

* ↑ «Rowan Woods, directors emergents». Arxivat de l'original el 2017-01-03. [Consulta: 23 setembre 2010].
* ↑ «Snapshots from the Past: A sneak peek into the AFI Awards photo archive». Arxivat de l'original el 2014-02-24. [Consulta: 23 setembre 2010].
* ↑ «El director Rowan Woods parla sobre la seva darrera obra, Little Fish, per Dan Edwards». Arxivat de l'original el 2009-10-13. [Consulta: 23 setembre 2010].
* ↑ Dakota Fanning vs Rowan Woods, per Rod Yates, 2008
# Rowena

«Rowena» té aquests significats:
* Rowena o Ronwen, filla del líder anglosaxó Hengest del "Cantia Regnum" i esposa de l'alt rei britó Vortigern
* Rowena (cràter), cràter d'impacte en el planeta Venus
* Rowena (Texas), comunitat no incorporada al sud-oest del Comtat de Runnels, Texas, Estats Units
# Safa Giray de Crimea

    Pel kan de Kazan, vegeu Safa Giray
Safa Girai (1637-1703) fou kan de Crimea (1691-1692) successor de Saadet III Giray. Era fill d'un príncep de nom Safa Giray Sultan, pertanyent a la branca dels Choban Giray.
Va nomenar khalgay a Devlet Giray i nureddin a Shahin Giray. El nou kan era especialment amic del rei de Polònia a causa del fet que un amic del kan, Ali Agha, havia rebut un tracte cavallerós del rei. Quan va rebre l'orde d'ajudar els otomans a la seva campanya occidental del 1692 no va poder mantenir la disciplina de les tropes que van desertar a prop de Berkuki, i fou deposat després de regnar només uns mesos, i enviat a l'exili a Kulagosli, prop de Karinabad, on va morir el 1703 als 68 anys. Selim I Giray fou retornat per tercer cop al tron.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Ryōji Noyori

Ryōji Noyori (野依 良治, Noyori Ryōji) (Kōbe, Japó, 3 de setembre de 1938) és un químic i professor universitari japonès guardonat amb el Premi Nobel de Química l'any 2001.

## Biografia

Va néixer el 1938 a la ciutat de Kobe, població situada a l'illa de Honshu. Als dotze anys va sentir fascinació per la química després d'escoltar una presentació sobre el niló, i va estudiar aquesta matèria a la Universitat de Kyoto, on es graduà el 1961 i doctorà en enginyeria química l'any 1967.
Fou nomenat instructor en el grup d'investigació de Hotosi Nozaki abans de ser nomenat professor associat a la Universitat de Nagoya. Després del treball postdoctoral al costat d'Elias James Corey a la Universitat Harvard va tornar a Nagoya, convertint-se en catedràtic l'any 1972.
Actualment viu a Nagoya, encara que és també president de RIKEN, una iniciativa d'investigació nacional amb un pressupost anual de 800 milions de dòlars nord-americans.

## Recerca científica

L'any 2001 li fou concedit la meitat del Premi Nobel de Química, juntament amb William S. Knowles, per l'estudi de les hidrogenització utilitzant catalitzador quirals. L'altra meitat del premi fou concedit a Karl Barry Sharpless pel seu estudi de les reaccions d'oxidació utilitzant catalitzadors quirals. Influenciat pel poder de la catàlisi i la química verda, creu que:
| « | la nostra capacitat de concebre una síntesi química senzilla i pràctica és imprescindible per a la supervivència de les nostres espècies. (…) La investigació és per a la nacions i la humanitat, no per als propis investigadors. (…) Els investigadors han d'incitar opinions públiques i polítiques governamentals cap a la construcció de la societat sostenible al segle xxi | » |

## Referències

* ↑ Pàgina de l'Institut Nobel, Premi Nobel de Química 2001 (anglès)
* ↑ Keynote address, 23 de juny de 2005, al Second International Conference on Green and Sustainable Chemistry, Washington DC
# Agudelle

Agudelle és un municipi de la regió de la Nova Aquitània, departament del Charente Marítim, a França.
# Al-Hilal FC Wau

L'Al Hilal FC Wau és un club sud-sudanès de futbol de la ciutat de Wau.

## Palmarès

* Campionat de Sudan del Sud de futbol
** 2018

## Referències

* ↑ South Sudan Football Association
* ↑ «South Sudan - List of Champions and Cup Winners». rsssf.com. [Consulta: 16 desembre 2017].
# Akarkuf

Akarkuf (també Aqar-Quf) és un grup de ruïnes a 30 km a l'oest de Bagdad.
H. Rawlinson les va identificar amb la ciutat de Dur Kurigalzu fundada pels cassites al segle xiv aC. Una torre anomenada al-manzara és considerada una tomba de la dinastia preilàmica de Kaynani. Les excavacions principals són de 1942 a 1945.

## Referències

* ↑ «Bombardeado un campo de refugiados iraníes a las afueras de Bagdad», 04-07-2016. [Consulta: 27 febrer 2019].
* ↑ Stern, S. M. «ʿAḳarḳūf» (en anglès). Encyclopaedia of Islam, Second Edition, 24-04-2012.
# Akarma

Akarma (en àrab عكرمة, ʿAkarma; en amazic ⵄⴽⴰⵔⵎⴰ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 5.171 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Rússkaia Olkhovka

Rússkaia Olkhovka (en rus: Русская Ольховка) és un poble de l'óblast de Nóvgorod, a Rússia, segons el cens del 2011 tenia 6 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Adais

Els adais (també adaizan, adaizi, adaise, adahi, adaes, adees, atayos) són un poble d'amerindis dels Estats Units que vivien al nord-oest de Louisiana (Estats Units). El nom adai deriva de la paraula en llengua caddo hadai, que significa 'mala herba'. Parlaven l'adai, una llengua aïllada. Els adais van ser uns dels primers pobles d'Amèrica del Nord a contactar amb els europeus, i això els va afectar profundament. En 1530 Álvar Núñez Cabeza de Vaca parla d'ells usant el terme atayos. Els adais es van traslladar fora de la seva terra d'origen. Cap a 1820 només en quedaven trenta.

## Referències

* ↑ Thomas N. Campbell, "HAQUI INDIANS," Handbook of Texas Online. Published by the Texas State Historical Association.
# Al-Qàssim ibn Ubayd-Al·lah

Abu-l-Hussayn al-Qàssim ibn Ubayd-Al·lah ibn Sulayman ibn Wahb ibn Saïd al-Harithí (àrab: أبو الحسين القاسم بن عبيد الله‌ بن سليمان بن وهب بن سعيد الحارثي, Abū l-Ḥusayn al-Qāsim b. ʿUbayd Allāh b. Sulaymān b. Wahb b. Saʿīd al-Ḥāriṯī) fou un visir abbàssida, fill d'Ubayd-Al·lah ibn Sulayman.
A la mort del seu pare l'abril del 901 el va succeir com a visir i va conservar el càrrec fins a la mort del califa al-Mutadid la primavera del 902, però tot seguit el va designar visir el nou califa al-Muktafí fins que aquest va morir l'octubre del 904. Al-Kasim no tenia el talent del seu pare (si bé va augmentar el prestigi del visirat, ja que era un hàbil cortesà) i era menys escrupolós i implacable amb els seus potencials enemics (per això va fer executar als governadors de Fars Badr al-Mutadidií, al saffàrida Amr ibn al-Layth, al poeta Ibn ar-Rumí). El califa li va donar el títol de Walí-d-Dawla (‘Protector de l'Estat’) i una filla es va casar amb el califa. Quan estava a punt d'actuar contra Abu-l-Hàssan Alí ibn Muhàmmad ibn Mussa ibn al-Furat, el darrer germà viu dels Ibn al-Furat, es va posar malalt i va morir poc temps després (908).

## Referències

* Enciclopèdia de l'Islam, XI, 37
# Al-Rabadha

Al-Rabadha és un jaciment arqueològic de l'Aràbia Saudita, a 200 km a l'est de Medina.
Fou una estació de la ruta dels pelegrins de Kufa a la Meca. El jaciment arqueològic té una superfície de 1.740 hectàrees, i s'hi han trobat alguns palaus, cases, mesquites, cisternes, i petis negocis artesanals, així com nombroses monedes d'època omeia i abbàssida, ceràmiques policromada i envernissada i objectes de vidre.

## Referències

Enciclopèdia de l'Islam, VIII, 362
# Al-Raid al-Tunisi

Al-Raid al-Tunisi (literalment «L'aclaridor tunisià») fou el primer diari oficial en llengua àrab i el tercer en aquesta llengua després d'Al-Wakai al-misriyya (Egipte, 1828) i Al-Mubashir (Algèria, 1847). Es va fundar a Tunísia pel govern del bei el 17 de juliol de 1860 sobre la base de la impremta litogràfica privada fundada per l'anglès Richard Holt aquell mateix any (abril) que editava un diari en italià anomenat la Gazetta di Tunisi. Tractava els temes que decidia el govern però no era una gaseta pròpiament. Apareixia cada setmana o cada 15 dies i algunes temporades es va deixar de publicar (1867-1868, 1875 i 1880-1882). Canviant el format es va perpetuar fins als nostres dies.

## Referències

* ↑ Enciclopèdia de l'Islam, VIII, 415-416

## Vegeu també

* An Nahar
# Al-Radi Abu Khalid Yazid

Ar-Radi Abu-Khàlid Yazid ibn Muhàmmad ibn al-Mútamid ibn Abbad fou rei de Ronda per designació del seu pare Muhàmmad ibn Abbad al-Mútamid de Sevilla. Fou també un poeta notable. El 1086 el seu pare el va nomenar governador d'Algesires; però desembarcats els amazics (desembarcat en ajut dels regnes de taifa contra el perill cristià) va abandonar la ciutat i es va retirar a Ronda, on va exercir com a virtual rei. La victòria almoràvit a la batalla de Sagrajas (o batalla d'az-Zal·laqa) el 23 d'octubre de 1086 li va donar un respir contra els cristians, però l'amenaça va retornar aviat. El 1088 el seu pare el va enviar contra els cristians que devastaven Llorca però fou derrotat i al-Mutamid va haver de demanar altre cop l'ajut almoràvit; però aquests el setembre de 1091 van annexionar Sevilla. Ronda era inexpugnable però al-Radi es va rendir a petició del seu pare i fou executat pel cap militar Gharur.

## Bibliografia

* Enciclopèdia de l'Islam, VIII, 636 i 637
# Rupert (Idaho)

Rupert és una població dels Estats Units a l'estat d'Idaho. Segons el cens del 2000 tenia 5.645 habitants.

## Demografia

Segons el cens del 2000, Rupert tenia 5.645 habitants, 2.024 habitatges, i 1.443 famílies. La densitat de població era de 1.073,7 habitants/km².
Dels 2.024 habitatges en un 38,3% hi vivien nens de menys de 18 anys, en un 54,5% hi vivien parelles casades, en un 12,5% dones solteres, i en un 28,7% no eren unitats familiars. En el 25,2% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,31.
Per edats la població es repartia de la següent manera: un 31,2% tenia menys de 18 anys, un 10,6% entre 18 i 24, un 25% entre 25 i 44, un 18,8% de 45 a 60 i un 14,3% 65 anys o més.
L'edat mediana era de 32 anys. Per cada 100 dones de 18 o més anys hi havia 86,7 homes.
La renda mediana per habitatge era de 25.105 $ i la renda mediana per família de 29.423 $. Els homes tenien una renda mediana de 28.070 $ mentre que les dones 16.779 $. La renda per capita de la població era de 12.253 $. Aproximadament el 18,9% de les famílies i el 21,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rupert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Rupert». American Fact Finder. Oficina del Cens dels Estats Units, 12-01-2010.
# Rupert (Pennsilvània)

Rupert és una concentració de població designada pel cens dels Estats Units a l'estat de Pennsilvània. Segons el cens del 2000 tenia 174 habitants.

## Demografia

Segons el cens del 2000, Rupert tenia 174 habitants, 72 habitatges, i 49 famílies. La densitat de població era de 73,8 habitants/km².
Dels 72 habitatges en un 27,8% hi vivien nens de menys de 18 anys, en un 56,9% hi vivien parelles casades, en un 5,6% dones solteres, i en un 30,6% no eren unitats familiars. En el 29,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 23,6% tenia menys de 18 anys, un 8,6% entre 18 i 24, un 25,9% entre 25 i 44, un 27,6% de 45 a 60 i un 14,4% 65 anys o més.
L'edat mediana era de 40 anys. Per cada 100 dones de 18 o més anys hi havia 95,6 homes.
La renda mediana per habitatge era de 32.321 $ i la renda mediana per família de 46.667 $. Els homes tenien una renda mediana de 33.438 $ mentre que les dones 24.583 $. La renda per capita de la població era de 20.412 $. Cap de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rupert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Rupert». American Fact Finder. Oficina del Cens dels Estats Units, 12-01-2010.
# Röschenz

Röschenz és un municipi del cantó de Basilea-Camp (Suïssa), situat al districte de Laufen.

## Enllaços externs

* Röschenz en Alemany, Francès o Italià al Diccionari històric de Suïssa.
* Web oficial del municipi
# Aldo Montano

Aldo Montano és el nom dels següents personatges:
* Aldo Montano (1910), tirador d'esgrima italià, campió olímpic el 1936 i el 1948;
* Mario Aldo Montano (1948), tirador d'esgrima italià, fill de l'anterior, campió olímpic el 1972;
* Aldo Montano (1978), tirador d'esgrima italià, fill de l'anterior, campió olímpic el 2004
# Sabatilla de curses

Les sabatilles de curses són un tipus de sabatilles esportives especialitzades per córrer, que es caracteritzen per:
* Sola amb bona agafada. Cal una bona agafada en aquestes sabatilles perquè no rellisquin en les diferents superfícies segons es practiqui un esport. Per exemple, en atletisme.
* Sola amb bon amortiment. Cal un bon amortiment si es practiquen diferents tipus de salts. És important per a descansar el peu, això ocasiona més resistència, ja que l'amortiment evita el constant tust al taló i no produeix cansament.
* Mantenen el turmell fix. Això és important, ja que manté el turmell ben rígid. En el cas contrari, una torçada es traduiria en lesió de turmell.
* Solen ser lleugeres. En funció del pes del corredor, tindran un pes superior o inferior. Sabatilles que per a un corredor de més de 80 kg poden ser lleugeres, poden ser excessivament pesades per a un corredor de pes lleuger.
* Algunes tenen claus a la sola de la sabata per a les pistes sintètiques.
Aquest tipus de sabatilles són usades per a la vida quotidiana, o per a esports com l'atletisme, el running, jogging, etc.

## Referències

* ↑ TERMCAT
# Sabates amb aire condicionat

Les anomenades sabates amb aire condicionat o sabates Cool Breeze eren unes sabates d'home amb ventilació per aire circulant. Es van presentar per primer cop l'any 2011 en una sabateria de Tòquio. Aquestes sabates es podien comprar a la xarxa Internet per 42 dòlars, però poc temps després de la seva presentació es van deixar de fabricar i comercialitzar.
L'any 2005, el Ministeri de Medi Ambient del Japó va proposar la campanya Cool Biz, l'objectiu de la qual era reduir el consum d'energia de manera natural. El llançament de les sabates Cool Breeze, l'any 2011, va ser una de les conseqüències d’una nova campanya del Ministeri de Medi Ambient japonès. La nova iniciativa governamental, anomenada Super Cool Biz, fomentava el desenvolupament de productes respectuosos amb el medi ambient dirigits als assalariats, el grup demogràfic més gran de Tòquio. El llançament de les sabates incloïa l'eslògan: «El meu estalvi energètic comença pels meus peus!».
La campanya japonesa Super Cool Biz es va desenvolupar a partir d'un context molt concret: la pèrdua de la central nuclear de Fukushima Dai-ichi, que va quedar paralitzada pel tsunami de l’11 de març de 2011. Es creia que l'electricitat podria escassejar a la capital de la nació durant els dies més calorosos. D'aquesta manera, es va canviar el codi de vestimenta. La roba adequada per a l'oficina havia de ser prou fresca com per suportar la calor sufocant que s'esperava. Les samarretes i les sabatilles esportives eren acceptables segons les noves pautes relaxades del Ministeri de Medi Ambient i, en determinades circumstàncies, els texans i les sandàlies també.
El condicionament d'aire de les sabates Cool Breeze consistia en una tecnologia de filtratge patentada per Hydro-Tech. Un sistema de microventiladors, alliberava calor i humitat i permetia fluir l'aire cap a l'interior de les sabates. Aquesta tecnologia actuava contínuament, independentment del temps que es portessin les sabates. de manera que els peus es podien refrescar i mantenir secs i nets durant tot el dia. Això significava que els mitjons no feien pudor, ja que els peus no suaven.

## Referències

* 1 2 AM, Drishya Nair 07/28/11 AT 6:06. «Japanese Invent Air-conditioned Shoes», 28-07-2011. [Consulta: 11 març 2021].
* 1 2 «Hydro-Tech Cool Breeze Shoes - Air Conditioned Shoes» (en anglès americà), 08-05-2016. [Consulta: 11 març 2021].
* ↑ «Press Release_2005 [MOE]». [Consulta: 11 març 2021].
* ↑ «Super Cool Biz: cambiar de ropa para ahorrar energía» (en castellà), 21-11-2011. [Consulta: 11 març 2021].
* ↑ «Airy Insoles» (en anglès). [Consulta: 11 març 2021].
* 1 2 Kee, Edwin; PDT, on 07/22/2011 03:04. «Air conditioned Cool Breeze shoes (only in Japan)» (en anglès). [Consulta: 11 març 2021].
* ↑ Hosaka, Tomoko a. «Why Japan Is Urging Businessmen To Ditch Their Suits» (en anglès), 01-06-2011. [Consulta: 12 març 2021].
# Sahak III Bagratuní

Sahak III Bagratuní (en armeni Սահակ Գ Բագրատունի ; mort l'any 761) fou un príncep armeni de la família dels Bagràtides que fou príncep d'Armènia de 755 a 761.
Fill d'un Bagrat Bagratuní probable germa de Sembat Bagratuní VI, devia ser doncs cosí germà del príncep Aixot III Bagratuní el Cec, príncep d'Armènia de 732 a 750. L'eliminació dels Omeies pels Abbàssides va fer vaure en desgracia a Aixot que fou cegat pel seu enemic Grigor Mamikonian. Els fills d'Aixot si existien, serien massa joves i el cosí Sahak esdevingué nakharar de la casa Bagratuní. El 755, el califa abbàssida Al-Mansur el va nomenar príncep d'Armènia. Va morir el 761, el mateix any que el seu cosí Aixot el Cec. El fill d'aquest Sembat Bagratuní VII (Sembat III Bagratuní, en realitat hauria de ser Sembat IV Bagratuní), va agafar llavors la direcció de la família.

## Referències

* ↑ René Grousset, Histoire de l'Arménie des origines à 1071, Paris, Payot, 1947 (réimpr. 1973, 1984, 1995, 2008), 644 p., p. 321.